«Арылы Кустук» ситим-сайдыы төрдө.

Никонова НатальяИвановна

Таатта улууһун Харбалаахтааҕы

“Кэскил” оҕо саадын

суруннуур иитээччитэ.

Харбалаахтааҕы «Кэскил» оҕо саадын педагогтара 2014 сылтан «Арылы Кустук» үөрэхтээһин уопсастыбаннай ситимҥэ киирэн оскуолаҕа киириэн иннинээҕи саастаах оҕолорго СЭДИП олоҥхо педагогикатын технологиятынан үлэбитин саҕалаабыппыт.

«Арылы Кустук» ситими биир дойдулаахпыт, киэҥник биллэр этнопедагог, педагогическай наука хандьытаата Екатерина Петровна Чехордуна научнай салайааччы быһыытынан ылынан үлэлии сылдьар. Екатерина Петровна үлэбитигэр сүбэ-ама биэрэр, киэҥ билиитин үллэстэр, куруук көмөлөһөр.

«Арылы Кустук» ситим оскуолаҕа киириэн ииннинээҕи саастаах оҕо эргиччи сайда улаатарыгар суолтата улахан дии саныыбыт.

Оҕо чөмчүүк сааһыгар барыны бары сэҥээрэр, түргэнник ылынар кэмэ, онон бу кэми куоттарбакка төрөөбүт ийэ тыл-өс сүөгэйин-сүмэтин оҕоҕо иҥэриэхтээхпит.

Ол курдук үлэбит биир сүрүн хайысхатынан аан дойдуга биллибит, саха аатын ааттаппыт – олоҥхону туһаныы, үөрэтии буолар. Оҕоҕо олоҥхону сөпкө үөрэтии сүҥкэн улахан эппиэтинэс. Манна биһиэхэ «Арылы Кустук» ситим тирэх буолар.

Оҕолорго олоҥхону үөрэтиигэ ситим иһинэн араас хайысхалаах үгүс үлэ барар. Иитээччилэргэ да, иитиллээччилэргэ да тэрээһин үлэлэр тиһэҕин быспакка үгүстүк ыытыллаллар: олоҥхо туруоруута, олоҥхо этиитэ, научнай-практическэй кэмпириэнсийэлэр, семинардар, педагогическай ааҕыылар, быыстапкалар, маастар-кылаастар уо. д. а.

Иитээччилэр төрөппүттэри кытта оҕолорго анаан олоҥхо дьоруойдарын куукулаларыттан саҕалаан интерактивнай оонньууларга тиийэ элбэх сайыннарар оонньуу оҥорон оҕо сайдар эйгэтин байыталлар. Маннык улахан үлэҕэ төрөппут оруола сүҥкэн дии саныыбыт. Саха оҕото кыра эрдэҕиттэн төрөөбүт буоруттан силис тардан, норуотун тылын барҕа баайын, өбүгэтин үтүө үгэһин этигэр иҥэринэн, амарах сүрэҕин, мындыр өйүн, уран тарбаҕын утумнаан, сахалыы куттаах – сүрдээх, дьоһуннаах киһи буола улаатарыгар, сайдарыгар кыһанар, тэҥҥэ олук уурсар төрөппүттэр баалларын бэлиэтиир эмиэ наадалаах.

Бэйэбит оҕо саадпыт иһинэн «Айыы сиэрин тутус» бырайыак суруйан күннээҕи үлэбитигэр туһана сылдьабыт. Бырайыак сыала: төрөөбүт төрүт тылы, сиэри-туому иҥэрии. Айыы сиэрин тутуһан сайдыыга салайан сайыннарыы.

Соруктара:

- олоҥхо педагогикатыгар тирэҕирии;

- оҕо саада, нэһилиэк тэрилтэлэрэ уонна дьиэ кэргэн ситимнээх үлэтин оҕо сахалыы сиэрдээх буола улаатарыгар туһаайыы;

- нэдиэлэни “Өбүгэ үгэһинэн” бырайыагынан саҕалааһын;

- оҕо бэйэтин бэйэтэ сайыннарар эйгэтин тэрийии.

Бу бырайыак олоххо киириэҕиттэн оҕо кыра сааһыттан сахалыы сиэри-туому билиитэ кэҥээтэ, саха культуратыгар интэриэһэ үрдээтэ.

«Айыы сиэрин тутус» бырайыак иһинэн педагогтар «Виммельбух. Өбүгэ үгэһинэн оҕону сайыннарар ойуу кинигэ» айан оҥорбуттара оҕоҕо аралдьытыы көмөтүнэн оҕоҕо тиийимтиэтик көрдөрөр, быһаарар, үөрэтэр, оҕо бэйэтин өйүнэн, илиитинэн, тутан – хабан оҥорорун көҕүлүүр, оҕоҕо сайдар эйгэни тэрийэр, интэриэһи үөскэтэр ИКТ-технологияны тутта үөрэнэргэ олук уурар оонньуу буолар.

«Виммельбух. Өбүгэ үгэһинэн оҕону сайыннарар ойуу кинигэ» бырайыак оҕо өбүгэтин үгэһин, олоҕун-дьаһаҕын, тылын-өһүн билиитэ, оҕо омук быһыытынан уратытын өйдүүрүгэр, төрөөбүт түөлбэтигэр, омугун үгэстэригэр харыстабыллаахтык сыһыаннаһарыгар туһуланар.

Кинигэ элбэх дьэрэкээн ойуута, сорудаҕа оонньуу нөҥүө оҕону өбүгэ олоҕун-дьаһаҕын билиһиннэрэр билии- көрүү алгыстаах айаныгар ыҥырар.

Мусукаальнай салайааччы оҕо айдарыгын арыйыыга «Төрүт дорҕоон ыллыгынан» бырайыак суруйан оҕолору сайыннара сылдьар. Бырайыак төрүт дорҕоонунан оҕо сахалыы тыынын сайыннарыыга ананар. «Төрүт дорҕоон ыллыгынан» бырайыак олоҥхо, оһуохай, чабырҕах, дэгэрэҥ ырыа, саха төрүт доҕуһуоллуур тэриллэрэ, фольклорнай ансаамбыл курдук хайысхалары хабан былааннаах үлэтин саҕалаабыта. Ырыатын-тойугун үөрэтиэх иннинэ тыыныы эрчиллиилэрин оҥотторор: муннунан салгыны эҕирийэн иһинэн тыыныы; тылчааны хамсатыы; эти - хааны уһугуннарыы. Ол кэннэ оһуохай ньыматынан сылытыы – распевка.

Саха оҕотото кыра сааһыттан норуот төрүт культуратын этигэр-хааныгар иҥэринэн, төрөөбүт норуотун мындыр өйүн, уран тарбаҕын, кылыһахтаах чуор куолаһын, амарах сүрэҕин ытыктаан, онон киэн туттан, хайа да бэйэлээх омук ортотугар тэнник сананар киһи буолан иитиллэн тахсыахтаах. Кыра сааһыттан норуотун фольклорун, олоҥхо олуктарын өйгө тута үөрэммит оҕо тыла-өһө үчүгэйдик сайдар, оскуолаҕа ситиһиилээхтик үөрэнэр эбит диэн түмүккэ кэллибит.

Ситим иһинэн биһиги дьыссаат үс төгүл өрөспүүбүлүкэ таһымнаах «Олоҥхо тиэмэтигэр мультипликационнай киинэ оҥоруу» күрэҕин ыытан медиатекабытын хаҥаттыбыт.

«Арылы Кустук» ситимҥэ үлэбитин кэтээн көрүүбүтүнэн маннык түмүктэргэ кэллибит:

* оҕо саадпыт иһинэн сахалыы муннуктарбыт улууска, өрөспүүбүлэҕэ биһирэнэллэр;
* оҕолорбут таһымнара сайдан араас күрэхтэргэ үрдүк таһымнаах ситиһиилэннилэр;
* иитээччилэрбит олоҥхонон бырайыактара улууска, республикаҕа элбэх ситиһиилэри аҕалаллар;
* иитээччилэрбит үлэлэрин уопутун ситимҥэ үлэлиир атын педагогтары кытта атастаһаллар, киэҥ эйгэҕэ тарҕаталлар;
* бу үлэлиир хайысхаларынан иитээччилэрбит ыстатыйалара босуобуйаларга, кинигэлэргэ тиһилиннэ.

«Арылы Кустукка» өрөспүүбүлүкэ араас муннуктарыттан оҕо саадтара үлэлии-хамсыы олороллоро – хайҕаллаах суол.

*Биһиги ситиһиилэрбит:*

Халыева Софья Петровна, Андреева Оксана Михайловна 2019 с. республиканскай олонхо тематыгар мультик оҥорон устууга III үрдэл;

Халыева Софья Петровна 2019 с. республиканскай «Педагоги Якутии» күрэххэ I степеннээх дипломант;

Дайбаннырова Алена Николаевна 2019 с. республиканскай «Педагоги Якутии» күрэххэ II степеннээх дипломант;

Мессеева Татьяна Петровна, Терякова Нина Ивановна, Осипова Анна Николаевна 2020 с. “Олоҥхо – норуот педагогикатын төрдө” өрөспүүбүлэкэтээҕи педагогическай ааҕыыларга I үрдэл кыайыылаахтара;

Халыева Софья Петровна 2020 с. “Олоҥхо – норуот педагогикатын төрдө” өрөспүүбүлэкэтээҕи педагогическай ааҕыыларга III үрдэл кыайыылааҕа;

Халыева Софья Петровна 2020 с. бэйэ оҥорбут оонньуу уонна оонньууларга республикатааҕы «Тииҥ мэйии» күрэх II истиэпэннээх дипломана;

Мессеева Татьяна Петровна, Терякова Нина Ивановна, Осипова Анна Николаевна 2020 с. бэйэ оҥорбут оонньуу уонна оонньууларга республикатааҕы «Тииҥ мэйии» күрэх III истиэпэннээх дипломаннара;

Мессеева Татьяна Петровна, Терякова Нина Ивановна, Осипова Анна Николаевна 2020 с. республиканскай «Саха оонньуулара» өбүгэ оонньууларын, төрүт өйдөбүллэрин аныгы технологияларынан аныгылыы оонньуулары айыыга I үрдэл кыайыылаахтара;

Мессеева Татьяна Петровна, Терякова Нина Ивановна 2021 с. республиканскай “Моделирование якутского национального уголка в предметно-развивающей среде ДОУ” күрэххэ III үрдэл кыайыылаахтара;

*Иитиллээччилэр ситиһиилэрэ:*

2016 с. Федорова Айсана международнай «Дэгэрэн ырыа» күрэҕэр I степеннээх лауреат;

2016 с. Федорова Айсаана республиканскай «Зима начинается с Якутии» күрэх I степеннээх лауреата;

2016 с. «Чаҕылыс» үҥкүү бөлөҕө республиканскай «Зима начинается с Якутии» күрэх II степеннээх дипломаннара;

2017 с. Инструментальный ансамбль мальчиков «Дуораан» уолаттар инструментальнай ансаамбыллара III республиканскай “Алыптаах доргоон. Чарующие звуки Якутии» Гран при хаһаайыттара ;

2017 с. бэлэмнэнии бөлөх оҕолорун үҥкүү бөлөҕө «Оҕо саас үҥкүүлүүр» үҥкүү күрэҕэр Гран-при хаһаайыттара;

2018 с. «Дуораан» » уолаттар инструментальнай ансаамбыллара III республиканскай “Алыптаах доргоон. Чарующие звуки Якутии» I степеннээх лауреат;

2018 с. «Эр хоһуун» уолаттар ансаамбыллара Надежда Макарова ырыаларынан республиканскай күрэххэ III cтепеннээх лауреат;

2019 с. “Дуолан” уолаттар ансаамбыллара улуустааҕы “Эрбэхчэй бэргэннэр ыллыыллар” күрэххэ II истиэпэннээх лауреат;

2019 с. «Дуораан» инструментальный ансаамбыл республиканскай «Академия талантов» күрэххэ II степеннээх лауреат;

2019 с. «Дуораан» инструментальный ансаамбыл IV республиканскай «Чарующие звуки Якутии» күрэххэ II степеннээх лауреат;

2019 с. «Дуораан» инструментальный ансаамбыл VII республиканскай «Бриллиантовые нотки» күрэх-фестиваль II степеннээх лауреат;

2020 с. «Кэскил» инструментальный ансаамбыл республиканскай «Чарующие звуки Якутии» күрэххэ II cтепеннээх лауреат;

2020 с. «Кэскил» инструментальный ансаамбыл республиканскай «Таланты земли Олонхо» күрэххэ II cтепеннээх лауреат;

2020 с. «Ымыычаан» вокальнай ансаамбыл республиканскай «Таланты земли Олонхо» күрэххэ III cтепеннээх лауреат;

2021 с. Соломонова Аврелия II республиканскай "Таланты земли олоҥхо" күрэххэ “Художественное слово” номинацияҕа I степеннээх лауреат;

2021 с. "Чаҕылыс" фольклорнай ансаамбыл республиканскай "Сарданалаах аартык" күрэххэ I степеннээх дипломант;

2021 с. "Чаҕылыс" фольклорнай ансаамбыл республиканскай "Бриллиантовые нотки" күрэххэ I степеннээх дипломант;

2021 с. "Чаҕылыс" фольклорнай ансаамбыл республиканскай "Күн айыы оҕото" күрэххэ II степеннээх лауреат;

2021 с. “Дуолан” уолаттар ансаамбыллара улуустааҕы “Эрбэхчэй бэргэннэр ыллыыллар” күрэххэ II истиэпэннээх лауреат;

2021 с. Федорова Ванесса улуустааҕы “Олоҥхоһут кыыс” Гран-При кыайыылааҕа;

2022 с. Бэлэмнэнии бөлөх оҕолоро улуустааҕы «Олоҥхо дойдутун оҕотобун» олоҥхону куолаан толорууга III үрдэл;

2022 с. Бэлэмнэнии бөлөх оҕолоро улуустааҕы Итиннэ элэкис, манна мэлэкис чабырҕах толоруутугар күрэскэ.

2023 с. “Дуолан” уолаттар ансаамбыллара улуустааҕы “Эрбэхчэй бэргэннэр ыллыыллар” Гран – При кыайыылаахтара.